En poursuivant votre navigation sans modifier vos paramètres, vous acceptez l'utilisation des cookies ou technologies similaires pour disposer de services et d'offres adaptés à vos centres d'intérêts ainsi que pour la sécurisation des transactions sur notre site. En savoir plus
J'ai compris
Aller au menu
Aller au contenu
Mesopotamia
sy
sy
ar
en
fr
Menu
Explorer la carte
Découvrir la mission
Nous contacter
Soutenir
L’association
Le conseil scientifique et nos experts
Nos partenaires
Les auteurs
Mentions légales
ܡܲܪܥܝܼܬܐ ܥܲܬܝܼܩܬܐ ܕܥܵܡܹܝܕܝܼܵܐ ܕܟܲܠܕܵܝܹ̈ܐ
ܢܵܦܹܠ ܩܸܢܛܪܘܿܢ ܕܡܲܪܥܝܼܬܐ ܩܲܕܝܼܡܬܐ ܕܥܵܡܹܝܕܝܼܵܐ ܥܲܠ ܣܸܪܛܵܐ 50 ݂ 37 05 37 ܓܲܪܒܝܵܐܝܼܬ: ܘܥܲܠ ܣܸܪܛܵܐ 30 ݂ 09 29 43 ܡܲܕܢܚܵܐܝܼܬ: ܘܥܲܠ ܪܵܡܘܼܬܐ ܕ(1163) ܡܝܼܬܖܹ̈ܐ ܡܼܢ ܫܲܘܝܘܼܬ݂ ܫܸܛܚܵܐ ܕܝܲܡܵܐ ܒܓܲܪܒܝܵܐ ܡܲܥܪܒ݂ܵܝܵܐ ܕܲܡܕܝܼܢ݇ܬܐ ܕܥܵܡܹܝܕܝܼܵܐ ܐܲܘ ܩܲܠܥܵܐ ܕܥܵܡܹܝܕܝܼܵܐ (ܩܲܠܵܐ ܣܘܵܕܵܐܝܼܬ) ݂
Voir la carte Replier la carte
ܥܵܡܹܝܕܝܼܵܐ: ܝܼܗ݇ܘܵܐ ܚܕܵܐ ܡܼܢ ܡܲܖ̈ܥܝܵܬܐ ܟܲܠܕܵܝܵܬܐ ܝܲܬܝܼܪ ܥܵܒ݂ܘܿܕܬܐ ܘܦܵܥܘܿܠܬܐ ܓܲܘ ܥܝܼܪܵܐܩ: ܘܒܹܝܬ ܐܲܖ̈ܟܵܗ̇ ܡܫܲܡܗܵܐ ܣܵܗܹܕ ܥܲܠ ܡܲܥܒܕܵܢܘܼܬܹܗ[1] ݂ ܐܸܠܵܐ ܠܒܝܼܫܘܼܬ݂ ܓܲܕܵܐ: ܒܹܝܬ ܐܲܖ̈ܟܹܐ ܕܡܲܪܥܝܼܬܐ ܚܙܹܐ ܠܹܗ ܚܲܕ ܚܘܼܬܵܡܵܐ ܕܪܵܡܵܝܵܐ: ܐܲܝܟܵܐ ܕܦܝܼܫܠܹܗ ܓܢܝܼܒ݂ܵܐ ܘܡܘܼܩܕܵܐ ܒܵܬܲܪ ܚܲܕ ܙܲܒ݂ܢܵܐ ܟܸܪܝܵܐ ܡܼܢ ܫܘܼܪܵܝ ܩܲܘܡܵܐ ܩܘܼܪܕܵܝܵܐ ܒܫܲܢ݇ܬܐ ܕ1961 ݂
ܐܵܦܸܢ ܕܚܲܪܵܫܘܼܬܐ ܘܫܘܼܦܪܵܐ ܕܥܵܡܹܝܕܝܼܵܐ ܕܠܲܝܬ ܡܨܵܝܬܐ ܠܲܢܟܵܪܬܲܝܗܝ: ܡܛܘܼܠܸܩܠܵܗ̇ ܥܵܡܹܝܕܝܼܵܐ ܕܪܝܼܓ݂ܵܐܝܼܬ ܠܚܲܝܘܼܬܵܗ̇ ܡܲܪܕܘܼܬܵܢܵܝܬܐ ܘܬܲܘܕܝܼܬܵܢܵܝܬܐ ܘܲܟܢܘܼܫܝܵܝܬܐ: ܘܦܝܼܫܠܵܗ̇ ܐܲܦܸܣܩܘܿܦܝܼܝܘܿܢ ܕܕܲܥܒܲܪ: ܚܲܕ ܒܸܢܝܵܢܵܐ ܫܒ݂ܝܼܩܵܐ ܘܲܬܪܝܼܟܵܐ ܕܲܡܛܲܫܹܐ ܠܬܲܚܬ ܫܲܘܝܘܼܬ݂ ܐܲܪܥܵܐ: ܚܕܵܐ ܥܹܕܬܐ ܙܥܘܿܪܬܐ ܡܵܪܲܬ ܚܕܵܐ ܩܘܼܒܬܐ ܡܲܢܕܘܼܪܵܝܬܐ ܫܡܝܼܛܬܐ ݂ ܐܝܼܬ ܓܵܘܵܗ̇ ܬܪܹܝܢ ܣܸܕܖܹ̈ܐ ܕܡܲܨܛܲܒ̇ܝܵܬܐ ܩܲܝܣܵܝܹ̈ܐ: ܫܒ݂ܘܿܩ ܡܼܢ ܡܲܕܒܚܵܐ ܩܲܠܝܼܠ ܪܵܡܘܼܬܐ ܒܲܣܦܵܩܹ̈ܐ ܠܝܼܬܘܿܖ̈ܓ̰ܵܝܹܐ: ܕܲܡܫܲܪܸܪ ܠܐܲܡܝܼܢܘܼܬ݂ ܚܲܝܹ̈ܐ ܬܲܘܕܝܼܬܵܢܵܝܹ̈ܐ ܘܢܲܩܝܼܦܘܼܬܲܝܗܝ (تواصلهم) ݂
[1] ܒܲܝܬܐ ܝܼܠܹܗ ܕܸܟ݂ܪܵܢܵܝܵܐ ܒܠܸܫܵܢܲܢ: ܘܗܵܕܟ݂ܵܐ ܫܸܡܵܐ ܡܪܲܟܒ݂ܵܐ ܒܹܝܬ ܐܲܖ̈ܟܹ̇ܐ (ܡܼܢ ܒܲܝܬܐ ܕܐܲܖ̈ܟܹ̇ܐ) ܒܸܕ ܗܵܘܹܐ ܕܸܟ݂ܪܵܢܵܝܵܐ ܬܘܼܒ݂: ܘܣܲܓܝܼܐܵܢܵܝܹܗ ܒܸܕ ܗܵܘܹܐ: (ܒܵܬܲܝ̈ ܐܲܖ̈ܟܹ̇ܐ) ݂ (ܡܬܲܪܓܡܵܢܵܐ)
التصوير : الباحة الداخلية لأبرشية العمادية القديمة للكلدان. تموز 2017 © باسكال ماغيسيان / ميزوبوتاميا
+ -
ܕܘܼܟܵܐ:
ܢܵܦܹܠ ܩܸܢܛܪܘܿܢ ܕܡܲܪܥܝܼܬܐ ܩܲܕܝܼܡܬܐ ܕܥܵܡܹܝܕܝܼܵܐ ܥܲܠ ܣܸܪܛܵܐ 50 ݂ 37 05 37 ܓܲܪܒܝܵܐܝܼܬ: ܘܥܲܠ ܣܸܪܛܵܐ 30 ݂ 09 29 43 ܡܲܕܢܚܵܐܝܼܬ: ܘܥܲܠ ܪܵܡܘܼܬܐ ܕ(1163) ܡܝܼܬܖܹ̈ܐ ܡܼܢ ܫܲܘܝܘܼܬ݂ ܫܸܛܚܵܐ ܕܝܲܡܵܐ ܒܓܲܪܒܝܵܐ ܡܲܥܪܒ݂ܵܝܵܐ ܕܩܲܠܥܵܐ ܕܥܵܡܹܝܕܷܝܼܵܐ ݂
ܦܝܼܫܠܵܗ̇ ܒܢܝܼܬܐ ܥܵܡܹܝܕܝܼܵܐ ܥܲܠ ܚܕܵܐ ܪܘܼܡܬܐ ܟܹܐܦܵܝܬܐ ܚܵܝܘܿܪܬܐ ܥܲܠ ܖ̈ܵܓ݂ܘܿܠܹܐ ܥܲܡܘܼܩܹ̈ܐ: ܘܝܼܠܵܗ̇ ܚܲܕ ܚܸܣܢܵܐ (ܩܲܠܥܵܐ) ܟܝܵܢܵܝܵܐ ܕܡܝܼܪܵܐ ܡܵܪܹܐ ܚܲܕ ܚܸܙܘܵܐ ܦܵܢܘܿܪܵܡܵܝܵܐ ܛܵܒ݂ ܓܵܪܫܵܢܵܐ ܘܫܲܦܝܼܪܵܐ: ܘܥܵܡܹܝܕܝܼܵܐ ܝܼܠܵܗ̇ ܚܕܵܐ ܦܢܝܼܬܐ ܡܫܲܡܗܬܐ ܩܵܐ ܚܵܙܘܿܩܹ̈ܐ ܘܣܵܥܘܿܖܹ̈ܐ ܥܝܼܖ̈ܵܩܵܝܹܐ: ܘܲܦܪܝܼܫܵܐܝܼܬ ܒܡܸܬܚܵܐ ܕܩܲܝܛܵܐ ݂
ܢܵܦܠܵܐ ܥܵܡܹܝܕܝܼܵܐ ܥܲܠ ܒܘܼܥܕܵܐ ܕ(17) ܟܠܡ ܡܼܢ ܬܚܘܼܡܹ̈ܐ ܕܬܘܼܪܟܝܼܵܐ: ܘܥܲܠ ܒܘܼܥܕܵܐ ܕ(90) ܟܠܡ ܠܡܲܕܢܚܵܐ ܕܢܘܼܗܲܕܪܵܐ ݂
مدينة العمادية
© DR
مشهد للجبال من العمادية.
تموز 2017 © باسكال ماغيسيان / ميزوبوتاميا
+ -
ܚܲܕ ܦܸܣܩܵܐ ܡܼܢ ܬܲܫܥܝܼܬܐ ܡܫܝܼܚܵܝܬܐ:
ܬܲܫܥܝܼܬܐ ܕܲܡܫܝܼܚܵܝܘܼܬܐ ܓܲܘ ܥܵܡܹܝܕܝܼܵܐ ܘܓܲܘ ܡܵܬܘܵܬܐ ܐ݇ܚܖܹ̈ܢܹܐ ܕܓܲܘ ܦܢܝܼܬܐ: ܕܵܡܝܵܢܬܐ ܝܠܵܗ̇: ܐܝܼܬܘܼܬܐ ܩܲܕܝܼܡܬܐ ܕܫܲܒ݂ܛܵܐ ܝܗܘܼܕܵܝܵܐ: ܚܲܪܬܐ ܣܘܼܒܵܪܵܐ ܒܲܡܫܝܼܚܵܝܘܼܬܐ ܒܐܘܼܪܚܵܐ ܕܡܵܪܝ ܬܐܘܿܡܵܐ ܫܠܝܼܚܵܐ ( ܪܵܒܵܐ ܡܸܬܗܲܘܝܵܢܝܼܬܐ ܝܠܵܗ̇ ܕܝܼܠܹܗ ܬܵܐܕܵܘܸܣ ܝܼܕܝܼܥܵܐ ܓܲܘ ܐܹܘܲܢܓܲܠܝܼܘܿܢܹ̈ܐ ܒܝܲܗܘܼܕܵܐ): ܘܡܵܪܝ ܐܲܕܲܝ ܘܡܵܪܝ ܡܵܐܪܝܼ ݂ ܦܝܼܫܠܹܗ ܝܼܕܝܼܥܵܐ ܕܵܪܵܐ ܡܫܝܼܚܵܝܵܐ ܪܒ݂ܝܼܥܵܝܵܐ ܒܲܩܖ̈ܵܝܵܬܐ ܣܲܓܝܼܐܹ̈ܐ: ܘܬܘܼܢܵܝܹ̈ܐ ܥܲܡܡܵܝܹ̈ܐ ܕܲܡܬܲܢܝܼ ܠܚܲܝܹ̈ܐ ܕܣܵܗܕܹ̈ܐ ܕܦܝܼܫܠܗ݇ܘܿܢ ܖ̈ܕܝܼܦܹܐ ܒܝܲܕ ܡܲܠܟܵܐ ܦܵܪܣܵܝܵܐ ܫܵܒܘܼܪ ܬܪܲܝܵܢܵܐ ݂ ܘܓܲܘ ܗܵܢ ܡܸܬܚܵܐ ܝܲܪܝܼܟ݂ܵܐ ܡܼܢ ܡܫܝܼܚܵܝܘܼܬܐ ܒܟ݂ܝܼܪܵܝܬܐ: ܦܝܼܫܠܗ݇ܘܿܢ ܓܲܠܝܹ̈ܐ ܩܸܠܵܝܵܬ̈ܐ ܘܦܝܼܫܠܗ݇ܘܿܢ ܦܖ̈ܝܼܣܹܐ ܕܘܼܟܵܢܹ̈ܐ ܕܲܣܓ݂ܵܕܵܐ: ܘܲܕܪܝܼܓܵܐܝܼܬ ܦܝܼܫܠܗ݇ܘܿܢ ܡܫܘܼܬܐܸܣܹ̈ܐ ܥܹܕܵܬ̈ܐ ܘܕܲܝܖܹ̈ܐ ܐ݇ܣܘܼܖ̈ܝܵܝܹܐ ݂
ܓܲܘ ܡܸܬܚܵܐ ܕܗܵܠܹܝܢ ܕܵܖܹ̈ܐ ܝܲܖ̈ܝܼܟ݂ܐ ܠܥܲܕ ܢܦܵܠܬܐ ܕܐܸܡܦܪܵܛܘܿܪܘܼܬܐ ܥܘܼܬ݂ܡܵܢܵܝܬܐ: ܖ̈ܵܓ݂ܘܿܠܹܐ ܘܛܘܼܖ̈ܵܢܹܐ ܕܒܹܝܬ ܢܲܗܖ̈ܝܼܢ ܚܒ݂ܝܼܨܹ̈ܐ ܝܗ݇ܘܵܘ ܘܲܟܖ̈ܝܼܟ݂ܐ ܒܗܲܝܡܵܢܘܼܬܐ ܡܫܝܼܚܵܝܬܐ: ܘܝܼܗ݇ܘܵܘ ܒܹܝܬ ܓܲܘܣܵܐ ܠܥܹܕܬܐ ܕܡܲܕܢܚܵܐ ݂ ܐܲܝܟܵܐ ܕܲܪܒܹܐ ܠܗ݇ܘܿܢ ܬܵܡܵܐ ܡܼܢ ܕܵܪܵܐ ܕ(17) ܘ(18) ܫܘܼܕܵܖܹ̈ܐ ܩܵܬ݂ܘܿܠܝܼܩܵܝܹ̈ܐ ݂
ܥܵܡܹܝܕܝܼܵܐ ܒܚܲܕ ܝܲܘܡܵܐ ܝܼܗ݇ܘܵܐ ܩܸܢܛܪܘܿܢ ܐܵܢܲܢܩܵܝܵܐ ܠܡܲܪܥܝܼܬܐ ܕܟܲܠܕܵܝܹ̈ܐ ܓܲܘ ܦܸܢܝܵܬ̈ܐ ܕܙܵܟ݂ܘܿ ܘܥܲܩܪܵܐ ݂ ܫܲܢ݇ܬܐ ܕ1850: ܦܝܼܫܠܗ݇ܘܿܢ ܡܦܲܠܓ݂ܹ̈ܐ ܠܲܬܠܵܬܐ ܐܲܦܸܣܩܘܿܦܵܝܵܬܐ ܦܖ̈ܝܼܫܹܐ ܚܕܵܐ ܡܼܢ ܗܿܝ ܐ݇ܚܹܪܬܐ[1] ݂ ܒܚܘܼܬܵܡܵܐ ܕܕܵܪܵܐ ܕ(19) ܘܫܘܼܪܵܝܵܐ ܕܕܵܪܵܐ ܕ(20): ܡܫܘܼܚܠܸܦܠܵܗ̇ ܐܲܝܟܲܢܵܝܘܼܬܐ ܒܥܸܠܬܐ ܕܲܪܕܘܼܦܝܵܐ ܕܩܘܼܖ̈ܕܵܝܹܐ: ܘܚܲܪܬܐ ܒܥܸܠܬܐ ܕܦܲܖ̈ܡܵܢܹܐ ܕ(ܣܲܝܦܘܿ)[2] ܒܝܲܕ ܬܘܼܖ̈ܟܵܝܹܐ: ܘܒܵܬܲܪܟܸܢ ܫܪܵܝܬܐ ܘܲܚܪܵܒ݂ܬܐ ܕܐܸܡܦܪܵܛܘܿܪܘܼܬܐ ܥܘܼܬ݂ܡܵܢܵܝܬܐ ݂
ܠܵܐ ܗܘܹܐ ܠܗ݇ܘܿܢ ܐܲܝܟܲܢ̈ܘܵܬܐ ܛܵܒ݂̈ܐ ܒܡܵܐ ܕܦܝܼܫܠܹܗ ܡܼܢ ܕܵܪܵܐ ܕܥܸܣܪܝܼܢ: ܐܵܦ ܒܥܸܕܵܢܵܐ ܕܫܘܼܠܛܵܢܵܐ ܥܝܼܪܵܩܵܝܵܐ ܡܼܢ ܫܲܢ݇ܬܐ ܕ1921 ݂ ܒܲܝܢܲܝ 1961 ܘ 1991: ܦܠܵܫܹ̈ܐ ܐܲܡܝܼܢܵܝܹ̈ܐ ܒܲܝܢܵܬ݂ ܛܲܟ݂ܣܵܐ ܥܝܼܪܵܩܵܝܵܐ ܘ(ܦܹܫܡܲܪܓܵܐ) ܩܘܼܪܕܵܝܬܐ: ܥܒܸܕܠܗ݇ܘܿܢ ܡܲܥܒܕܵܢܘܼܬܐ ܒܚܲܕ ܕܲܪܓ݂ܵܐ ܪܲܒܵܐ ܥܲܠ ܟܢܘܼܫܝܹ̈ܐ ܡܫܝܼܚܵܝܹ̈ܐ ܘܥܲܠ ܝܵܪܬܘܼܬܲܝܗܝ ݂ ܓܲܘ ܗܹܘܦܲܪܟܝܼܵܐ ܕܢܘܼܗܲܕܪܵܐ: ܐܲܝܟܵܐ ܕܟܹܐ ܢܵܦܠܵܐ ܥܵܡܹܝܕܝܼܵܐ: “ܙܲܒ݂ܢܵܐ ܕܨܲܕܵܐܡ ܡܘܼܝܬܹܐ ܠܹܗ ܦܠܵܛܹ̈ܐ ܠܵܐ ܒܲܣܝܼܡܹ̈ܐ ܩܵܐ ܟܢܘܼܫܝܵܐ ܡܫܝܼܚܵܝܵܐ ܕܓܲܘ ܟܘܼܪܕܸܣܬܵܐܢ ݂ ܦܝܼܫܠܹܗ ܬܠܝܼܚܵܐ ܡܵܐ ܕܦܝܼܫܠܹܗ ܩܸܪܝܵܐ ܒܢܵܛܘܿܪܵܐ ܕܲܡܫܝܼܚܵܝܹ̈ܐ ܓܲܘ ܒܲܓ݂ܕܵܕ ܘܒܲܨܪܵܐ ܘܲܡܫܝܼܚܵܝܹ̈ܐ ܕܟܘܼܪܕܸܣܬܵܐܢ ݂ ܘܦܝܼܫܠܗ݇ܘܿܢ ܡܘܼܚܖܸ̈ܒܹܐ ܥܸܣܖ̈ܵܝܹܐ ܕܥܹܕܵܬ̈ܐ ܥܲܬܝܼܩܹ̈ܐ: ܕܝܼܗ݇ܘܵܘ ܣܲܗܵܕܹ̈ܐ ܕܲܠܝܼܠܹ̈ܐ ܘܲܒܨܝܼܖܹ̈ܐ ܠܫܸܖ̈ܫܹܐ ܘܘܲܖ̈ܝܼܕܹܐ ܕܲܡܫܝܼܚܵܝܘܼܬܐ ݂ ܐܵܦ ܦܝܼܫܠܗ݇ܘܿܢ ܬܠܝܼܚܹ̈ܐ ܥܸܣܖ̈ܵܝܹܐ ܕܡܵܬܘܵܬܐ ܕܲܡܫܝܼܚܵܝܹ̈ܐ: ܘܲܡܫܲܢܲܝܬܐ ܘܲܡܫܲܚܠܲܦܬܐ ܕܥܵܡܘܿܖ̈ܲܝܗܝ ݂ ܡܵܐ ܕܦܵܐܹܫ ܘܗܵܘܹܐ ܕܲܥܬܝܼܕ ܕܟܘܼܪܕܸܣܬܵܐܢ: ܘܐܵܦܸܢ ܕܐܝܼܬ ܚܲܕܟܡܵܐ ܢܘܼܣܵܝܹ̈ܐ ܣܵܝܘܿܡܹ̈ܐ ܒܲܬܢܵܝܵܐ ܕܡܲܥܡܲܪܬܐ ܘܒܸܢܝܵܢܵܐ: ܐܸܠܵܐ ܐܝܼܬ ܚܲܕ ܡܸܢܕܝܼ ܕܦܝܼܫܠܹܗ ܛܸܫܝܵܐ ܘܚܸܦܝܵܐ ܠܥܵܠܲܡ: ܕܠܲܝܬ ܡܸܢܕܝܼ ܕܡܲܕܥܸܪ ܠܟܘܼܪܕܸܣܬܵܐܢ ܐܲܠܦܵܝܹ̈ܐ ܕܲܡܫܝܼܚܵܝܹ̈ܐ ܕܲܥܪܸܩܠܗ݇ܘܿܢ ܠܡܲܥܪܒ݂ܵܐ: ܘܗܵܫܵܐ ܫܟܸܢܘܼܢ ܓܲܘ ܐܘܿܪܘܿܦܵܐ ܐܲܘ ܓܲܘ ܥܵܠܡܵܐ ܚܲܕܬܐ”[3] ݂ ܘܲܣܛܲܪ ܡܼܢ ܡܲܚܪܲܒ݂ܬܐ ܕܝܵܪܬܘܼܬܐ:”ܦܝܼܫܠܗ݇ܘܿܢ ܡܦܘܼܩܥܹ̈ܐ (100) ܥܹܕܵܬ̈ܐ (ܪܲܩܡܵܐ ܫܲܪܝܼܪܵܐ ܝܲܬܝܼܪ ܪܵܡܵܐ ܡܼܢ ܗܵܕܹܐ ܒܪܵܒܵܐ): ܘܡܲܚܪܲܒ݂ܬܐ ܘܡܲܩܲܕܬܐ ܒܨܝܼܪܵܐܝܼܬ ܬܪܹܝܡܐܵܐ ܢܸܩܫܹ̈ܐ ܐܲܘ ܟܬܝܼ̈ܒ݂ܵܬܐ ܐܲܘ ܣܖ̈ܝܼܛܵܬܐ”[4]: ܘܡܵܐ ܕܲܒܪܹܐ ܠܹܗ ܟܹܐ ܡܛܲܦܸܣ ܚܘܼܣܪܵܢܵܐ ܠܝܼܕܲܥܬܐ ܘܲܡܫܲܢܲܝܬܵܗ̇ ܠܕܵܖܹ̈ܐ ܘܝܘܼܒܵܠܹ̈ܐ ܐܵܬܘܿܝܹ̈ܐ ݂ ܡܛܹܐ ܠܵܗ̇ ܫܝܵܦܬܐ ܕܗܝܼܵܝܘܼܬܐ ܠܕܲܪܓ݂ܵܗ̇ ܥܸܠܵܝܵܐ: ܥܲܡ ܬܠܵܚܵܐ ܘܡܲܚܪܘܿܒܹܐ ܠܪܵܒܵܐ ܒܵܬܲܝ ܐܲܖ̈ܟܹܐ ܕܕܲܝܖܹ̈ܐ ܘܡܲܖ̈ܥܝܵܬܐ: ܐܲܝܟ݂ ܕܝܼܗ݇ܘܵܐ ܩܵܐܹܡ ܕܲܒܪܹܐ ܠܹܗ ܓܲܘ ܥܵܡܹܝܕܝܼܵܐ ݂
__________
[1] ܚܙܝܼ: (ܥܹܕܬܐ ܟܲܠܕܵܝܬܐ ܩܵܬ݂ܘܿܠܝܼܩܵܝܬܐ: ܒܹܝܬ ܐܸܬܡܵܠܝ ܘܐܸܕܝܘܿܡ) ݂ ܚܲܕ ܩܸܛܥܵܐ ܡܼܢ ܦܪܵܣܬܐ ܫܲܢ݇ܬܵܝܬܐ ܠܲܟܬܵܒ݂ܵܐ ܐܲܦܸܣܩܘܿܦܵܝܵܐ ܩܵܬ݂ܘܿܠܝܼܩܵܝܵܐ 1914: ܐܲܒ݂ܵܐ ܓ̰ܘܼܙܹܝܦ ܬܘܼܦܲܢܟܲܟ̰ܝܼ ܕܥܹܕܬܐ ܟܲܠܕܵܝܬܐ ܓܲܘ ܡܸܪܕܝܼܢ: ܦ 70 ݂
[2] ܫܸܡܵܐ ܐ݇ܣܘܼܪܝܵܝܵܐ ܠܐܲܒܝܼܕܘܼܬܐ ܟܢܘܼܫܝܵܝܬܐ ܕܐܵܬܘܿܖ̈ܵܝܹܐ ܟܲܠܕܵܝܹ̈ܐ ܐ݇ܣܘܼܖ̈ܝܵܝܹܐ ܒܝܲܕ ܐܸܡܦܪܵܛܘܿܪܘܼܬܐ ܥܘܼܬ݂ܡܵܢܵܝܬܐ ܒܫܸܢܹ̈ܐ 1915 ـ 1918 ݂
[3] ܚܙܝܼ: (ܟܬܵܒ݂ܵܐ ܟܘܿܡܵܐ ܕܨܲܕܵܐܡ ܚܘܼܣܲܝܢ): ܟܪܝܼܣ ܟܘܿܬܣܫܝܼܪܵܐ 2005: ܦ 398 ݂
[4] ܚܙܝܼ: ܢܸܩܫܹ̈ܐ ܐ݇ܣܘܼܖ̈ܝܵܝܹܐ: ܡܢܵܬܐ 2: ܐܲܡܝܼܪ ܚܲܪܵܐܩ: ܐܵܟܵܕܝܼܡܝܵܐ ܕܣܸܦܪܵܝܘܼܬܐ 2010: ܦ 533 ݂
مشهد بانورامي من العمادية.
تموز 2017 © باسكال ماغيسيان / ميزوبوتاميا
+ -
ܥܵܡܹܝܕܝܼܵܐ: ܬܲܫܥܝܼܬܐ ܕܟܲܠܕܵܝܹ̈ܐ ܘܥܵܡܘܿܖܹ̈ܐ
ܡܲܘܕܥܵܢ̈ܘܵܬܐ ܬܲܫܥܝܼܬܵܢܵܝܹ̈ܐ ܕܐܝܼܬ ܒܗܵܢܵܐ ܦܵܣܘܿܩܵܐ ܐܵܬܝܼ ܡܼܢ: "ܥܹܕܬܐ ܟܲܠܕܵܝܬܐ ܩܵܬ݂ܘܿܠܝܼܩܵܝܬܐ ܒܕܲܥܒܲܪ ܘܐܸܕܝܘܿܡ" ݂ ܩܦܝܼܣܹ̈ܐ ܡܼܢ ܟܬܵܒ݂ܵܐ: "ܩܵܬ݂ܘܿܠܝܼܩܵܝܘܼܬܐ ܦܵܦܵܘܵܝܬܐ ܕܫܲܢ݇ܬܐ ܕ1914": ܐܲܒ݂ܵܐ ܓ̰ܘܼܙܹܝܦ ܬܲܦܢܟܲܟ̰ܝܼ: ܩܵܫܵܐ ܟܲܠܕܵܝܵܐ ܓܲܘ ܡܸܪܕܝܼܢ: ܦ ݂ 52 ـ 54 ݂
…….
ܒܫܲܢ݇ܬܐ ܕ1785 ܦܝܼܫܠܹܗ ܣܝܼܡܵܐ ܡܵܪܝ ܚܢܵܢܝܼܫܘܿܥ ܐܲܦܸܣܩܘܿܦܵܐ ܟܲܠܕܵܝܵܐ ܩܲܕܡܵܝܵܐ ܩܵܐ ܡܲܪܥܝܼܬܐ ܕܥܵܡܹܝܕܝܼܵܐ ݂ ܘܝܼܠܹܗ ܒܪܘܿܢܵܐ ܕܐܲܚܘܿܢܐ ܕܦܵܛܪܝܼܵܪܟܵܐ ܕܥܹܕܬܐ ܕܡܲܕܢܚܵܐ ܝܸܡܵܐ ܡܵܪܝ ܐܹܝܠܝܼܵܐ ܕ(11): ܐܲܝܟܵܐ ܕܦܝܼܫܠܹܗ ܪܫܝܼܡܵܐ ܐܲܦܣܩܘܿܦܵܐ ܠܗܵܕܹܐ ܥܹܕܬܐ ܡܲܕܢܚܵܝܬܐ ܡܵܪܲܬ ܫܘܼܠܛܵܢܵܐ ܝܵܬܵܝܵܐ ܩܵܐ ܥܵܡܹܝܕܝܼܵܐ ܘܲܓܵܙܲܪܬܐ: ܡܵܪܝ ܚܢܵܢܝܼܫܘܿܥ ܡܫܘܼܢܹܐ ܠܹܗ ܠܥܹܕܬܐ ܟܲܠܕܵܝܬܐ: ܘܡܸܢܹܗ ܡܫܲܪܘܿܝܹܐ ܝܠܵܗ̇ ܫܸܠܫܸܠܬܐ ܕܐܲܦܸܣܩܘܿܦܹ̈ܐ ܕܥܹܕܬܐ ܟܲܠܕܵܝܬܐ ܓܲܘ ܥܵܡܹܝܕܝܼܵܐ ݂
ܒܲܝܢܲܝ ܫܸܢܹ̈ܐ ܕ1833 ܘ 1847: ܡܵܪܝ ܝܲܘܣܸܦ ܐܘܿܕܘܿ ܝܼܗ݇ܘܵܐ ܐܲܦܸܣܩܘܿܦܵܐ ܕܥܵܡܹܝܕܝܼܵܐ: ܡܼܢ ܩܕܵܡ ܕܦܵܐܹܫ ܗ݇ܘܵܐ ܦܵܛܪܝܼܵܪܟܵܐ ܕܥܹܕܬܐ ܟܲܠܕܵܝܬܐ (1848 ـ 1878): ܬܚܘܿܬ ܫܸܡܵܐ ܕܡܵܪܝ ܝܲܘܣܸܦ ܐܘܿܕܘܿ ܫܬܝܼܬܵܝܵܐ ݂ ܘܐܵܦ ܡܵܪܝ ܪܘܿܦܵܐܹܝܠ ܒܝܼܕܵܘܝܼܕ ܦܵܛܪܝܼܵܪܟܵܐ ܕܥܹܕܬܐ ܟܲܠܕܵܝܬܐ (1989 ـ 2003): ܝܼܗ݇ܘܵܐ ܐܲܦܸܣܩܘܿܦܵܐ ܕܥܵܡܹܝܕܝܼܵܐ ܒܹܝܢ ܫܸܢܹ̈ܐ (1957 ـ 1966) ݂
ܥܵܡܹܝܕܝܼܵܐ: ܝܼܗ݇ܘܵܐ ܚܕܵܐ ܡܼܢ ܡܲܖ̈ܥܝܵܬܐ ܟܲܠܕܵܝܵܬܐ ܝܲܬܝܼܪ ܥܵܒ݂ܘܿܕܬܐ ܘܦܵܥܘܿܠܬܐ ܓܲܘ ܥܝܼܪܵܐܩ: ܘܒܹܝܬ ܐܲܖ̈ܟܵܗ̇ ܡܫܲܡܗܵܐ ܣܵܗܹܕ ܥܲܠ ܡܲܥܒܕܵܢܘܼܬܹܗ[1] ݂ ܐܸܠܵܐ ܠܒܝܼܫܘܼܬ݂ ܓܲܕܵܐ: ܒܹܝܬ ܐܲܖ̈ܟܹܐ ܕܡܲܪܥܝܼܬܐ ܚܙܹܐ ܠܹܗ ܚܲܕ ܚܘܼܬܵܡܵܐ ܕܪܵܡܵܝܵܐ: ܐܲܝܟܵܐ ܕܦܝܼܫܠܹܗ ܓܢܝܼܒ݂ܵܐ ܘܡܘܼܩܕܵܐ ܒܵܬܲܪ ܚܲܕ ܙܲܒ݂ܢܵܐ ܟܸܪܝܵܐ ܡܼܢ ܫܘܼܪܵܝ ܩܲܘܡܵܐ ܩܘܼܪܕܵܝܵܐ ܕܫܲܢ݇ܬܐ ܕ1961 ݂ ܒܙܲܒ݂ܢܵܐ ܕܐܲܦܸܣܩܘܿܦܵܐ ܪܘܿܦܵܐܹܝܠ ܒܝܼܕܵܘܝܼܕ ܒܫܲܢ݇ܬܐ ܕ1961: “ܒܹܝܬ ܐܲܖ̈ܟܹ̇ܐ ܕܥܵܡܹܝܕܝܼܵܐ ܕܝܼܗ݇ܘܵܐ ܒܹܝܬ ܐܲܖ̈ܟܹܝܼ ܕܝܼܠܵܢܵܝܵܐ: ܐܝܼܬ ܗ݇ܘܵܐ ܓܵܘܹܗ (10000) ܐܲܦܠܹ̈ܐ ܟܬܵܒܹ̈ܐ ܘ(300) ܣܖ̈ܝܼܛܵܬܐ: ܦܝܼܫܠܗ݇ܘܿܢ ܡܘܼܩܕܹ̈ܐ [2] ݂ ܘܥܲܡ ܗܵܕܹܐ: ܦܝܼܫܠܗ݇ܘܿܢ ܟܢܝܼܫܹ̈ܐ ܣܘܿܓ݂ܐܵܐ ܕܲܣܖ̈ܝܼܛܵܬܲܢ ܓܲܘ ܡܲܘܨܸܠ: ܚܲܪܬܐ ܓܲܘ ܩܸܢܛܪܘܿܢ ܕܦܵܛܪܝܼܵܪܟܘܼܬܐ ݂ ݂ ݂ ܒܵܬܲܪ ܓܸܕܫܹ̈ܐ ܕܫܲܢ݇ܬܐ ܕ1991 ܓܲܘ ܟܘܼܪܕܸܣܬܵܐܢ: ܫܩܸܠܠܗ݇ܘܿܢ ܚܲܕܟܡܵܐ ܟܲܠܕܵܝܹ̈ܐ ܓܲܠܘܵܝܹ̈ܐ (ܥܵܖ̈ܘܿܩܹܐ) ܥܒܲܪ ܬܘܼܪܟܝܼܵܐ: ܚܲܕܟܡܵܐ ܣܖ̈ܝܼܛܵܬܐ ܘܩܲܡ ܙܲܒ̇ܢܝܼܠܗ݇ܘܿܢ ܩܵܐ ܐܲܠܡܵܢܵܝܹ̈ܐ ܒܚܲܕ ܛܝܼܡܵܐ ܙܥܘܿܪܵܐ ݂ ܘܲܒܢܝܼܫܵܐ ܕܲܢܛܵܪܵܐ ܠܲܣܖ̈ܝܼܛܵܬܐ ܕܐܝܼܬ ܗ݇ܘܵܐ ܠܓܹܒܲܢ ܘܲܢܩܵܠܬܲܝܗܝ ܠܕܵܖܹ̈ܐ ܕܐܵܬܝܼ ܡܼܢ ܒܵܬܪܲܢ: ܡܘܼܚܫܸܚܠܵܗ̇ (ܦܵܬܝܼܟܵܐܢ) ܕܫܵܩܠܲܚ ܐܲܨܚܵܬ̈ܐ ܡܸܢܲܝܗܝ: ܐܲܝܟܵܐ ܕܠܵܐ ܩܒܸܠܠܹܗ ܫܘܼܠܛܵܢܵܐ ܕܥܝܼܪܵܐܩ ܕܦܵܝܫܝܼ ܡܫܘܼܢܝܹ̈ܐ ܐܲܘ ܢܩܝܼܠܹ̈ܐ ܡܼܢ ܕܘܼܟܬܲܝܗܝ: ܟܲܕ ܦܝܵܫܵܐ ܝܢܵܐ ܚܫܝܼܒܹ̈ܐ ܡܼܢ ܣܝܼܡܵܬ̈ܐ ܘܓܲܙܹ̈ܐ ܬܲܫܥܝܼܬܵܢܵܝܹ̈ܐ ܘܐܲܬ݂ܖ̈ܵܢܵܝܹܐ ܕܥܝܼܪܵܐܩ: ܘܦܵܝܫܵܐ ܚܫܝܼܒ݂ܬܐ ܢܩܵܠܬܲܝܗܝ ܚܲܕ ܓܘܼܢܚܵܐ ܩܵܢܘܿܢܵܝܵܐ ܓܲܘ ܐܲܬܪܵܢ ܡܵܛܹܐ ܠܕܲܪܓ݂ܵܐ ܕܡܲܚܢܘܿܩܝܼܬܐ ܐܲܘ ܛܘܼܠܵܩܵܐ (الإعدام)” [3] ݂
ܒܫܲܢ݇ܬܐ ܕ1913: ܬܲܪܬܹܝܢ ܫܸܢܹ̈ܐ ܡܼܢ ܩܕܵܡ ܦܪܵܡܬܐ ܕܣܲܝܦܘܿ: ܡܸܢܝܵܢܵܐ ܕܟܲܠܕܵܝܹ̈ܐ ܓܲܘ ܡܲܪܥܝܼܬܐ ܕܥܵܡܹܝܕܝܼܵܐ ܦܵܠܹܛ ܗ݇ܘܵܐ (4970) ܦܲܖ̈ܨܘܿܦܹܐ: ܡܸܢܲܝܗܝ (400) ܦܲܖ̈ܨܘܿܦܹܐ ܥܵܡܘܿܖܹ̈ܐ ܕܥܵܡܹܝܕܝܼܵܐ ܒܲܠܚܘܿܕ ݂ ܒܗܿܘ ܙܲܒ݂ܢܵܐ ܥܵܡܹܝܕܝܼܵܐ ܝܼܗ݇ܘܵܐ ܡܕܝܼܢ݇ܬܐ ܕܐܲܪܒܲܥ ܓܲܘ ܣܸܕܪܵܐ ܕܝܼܡܘܿܓ݂ܪܵܦܵܝܵܐ: ܒܵܬܲܪ ܡܲܢܓܹܝܫܹܐ (1100 ܟܲܠܕܵܝܹ̈ܐ): ܘܐܵܪܵܕܸܢ (650) ܘܬܸܢܹܐ (450) ݂ ܘܥܲܠ ܫܒ݂ܝܼܠ ܦܘܼܚܵܡܵܐ: ܐܝܼܬ ܗ݇ܘܵܐ ܐܵܦ (4000) ܡܫܝܼܚܵܝܹ̈ܐ ܢܸܣܛܘܿܖ̈ܢܵܝܹܐ ܒܗܵܕܹܐ ܡܲܪܥܝܼܬܐ (ܡܗܘܼܡܢܹ̈ܐ ܕܥܹܕܬܐ ܕܡܲܕܢܚܵܐ) ݂ ܒܗܿܘ ܙܲܒ݂ܢܵܐ: ܐܝܼܬ ܗ݇ܘܵܐ ܚܕܵܐ ܓܵܠܘܼܬܐ (جالية) ܝܗܘܼܕܵܝܬܐ ܓܲܘ ܥܵܡܹܝܕܝܼܵܐ: ܘܓܲܘ ܟܠܵܗ̇ ܦܢܝܼܬܐ ݂
ܒܵܬܲܪ ܚܲܕ ܕܵܪܵܐ ܡܼܢ ܙܲܒ݂ܢܵܐ: ܒܐܵܒ 2017: ܐܝܼܬ ܗ݇ܘܵܐ ܓܲܘ ܡܕܝܼܢ݇ܬܐ ܕܥܵܡܹܝܕܝܼܵܐ ܩܘܼܪܒܵܐ ܠ (10000) ܢܸܫܡܹ̈ܐ: ܣܘܿܓ݂ܐܲܝܗܝ ܩܘܼܖ̈ܕܵܝܹܐ ܡܲܫܠܡܵܢܹ̈ܐ ܝܗ݇ܘܵܘ ݂ ܠܲܝܬ ܗ݇ܘܵܐ ܦܝܵܫܵܐ ܓܵܠܘܼܬܐ ܝܗܘܼܕܵܝܬܐ: ܐܝܼܢܵܐ ܥܲܡ ܗܵܕܹܐ: ܐܝܼܬ ܗ݇ܘܵܐ ܟܢܘܼܫܬܐ ܝܗܘܼܕܵܝܬܐ ܚܵܒ݂ܫܵܐ ܗ݇ܘܵܐ ܒܹܝܬ ܩܒ݂ܘܼܪܵܐ: ܐܲܝܟܵܐ ܕܝܘܼܒܵܠܹ̈ܐ ܕܘܼܟܬܵܢܵܝܹ̈ܐ ܟܹܐ ܡܒܲܝܬܝܝܼܠܗ݇ܘܿܢ ܠܲܢܒ݂ܝܼܵܐ (ܚܹܙܩܝܼܐܹܝܠ): ܘܟܹܐ ܡܝܲܩܪܝܼܠܗ݇ܘܿܢ ܡܲܫܠܡܵܢܹ̈ܐ ܘܐܵܦ ܡܫܝܼܚܵܝܹ̈ܐ ݂ ܐܝܼܬ ܝܲܬܝܼܪ ܡܼܢ (25) ܝܼܩܖ̈ܵܬܐ ܡܫܝܼܚܵܝܵܬܐ ܟܲܠܕܵܢܵܝܵܬܐ ܓܲܘ ܡܕܝܼܢ݇ܬܐ[4]: ܚܵܙܝܼ ܥܲܣܩܘܼܬܐ ܓܲܘ ܢܵܛܘܿܪܘܼܬܐ ܕܲܬܪܲܝܗܘܿܢ ܒܸܢܝܵܢܹ̈ܐ ܕܐܝܼܬ ܬܵܡܵܐ ݂
__________
[1] ܒܲܝܬܐ ܝܼܠܹܗ ܕܸܟ݂ܪܵܢܵܝܵܐ ܒܠܸܫܵܢܲܢ: ܘܗܵܕܟ݂ܵܐ ܫܸܡܵܐ ܡܪܲܟܒ݂ܵܐ ܒܹܝܬ ܐܲܖ̈ܟܹ̇ܐ (ܡܼܢ ܒܲܝܬܐ ܕܐܲܖ̈ܟܹ̇ܐ) ܒܸܕ ܗܵܘܹܐ ܕܸܟ݂ܪܵܢܵܝܵܐ ܬܘܼܒ݂: ܘܣܲܓܝܼܐܵܢܵܝܹܗ ܒܸܕ ܗܵܘܹܐ: (ܒܵܬܲܝ̈ ܐܲܖ̈ܟܹ̇ܐ) ݂ (ܡܬܲܪܓܡܵܢܵܐ)
[2] ܚܙܝܼ: ܟܘܼܢܵܫܵܐ ܡܼܢ ܣܖ̈ܝܼܛܵܬܐ ܐ݇ܣܘܼܖ̈ܝܵܝܵܬܐ: ܓܸܠܕܵܐ 2: ܐܲܡܝܼܪ ܚܲܪܵܐܩ: ܐܵܟܵܕܝܼܡܵܝܬܐ ܕܲܣܖ̈ܝܼܛܵܬܐ ܘܐܲܡܢܹ̈ܐ ܫܲܦܝܼܖܹ̈ܐ: 2010: ܦ 533 ݂
[3]ܚܕܵܐ ܬܦܵܩܬܐ ܥܲܡ ܦܵܛܪܝܼܵܪܟܵܐ ܪܘܿܦܵܐܹܝܠ ܒܝܼܕܵܘܝܼܕ ܒܩܲܢܝܵܐ ܕ(ܦܝܼܝܹܝܪ ܬܸܫܵܪܬܘܿܢܝܼ ܘܡܵܪܸܟ ܝܵܪܕ: ܓܲܘ ܦܪܝܼܙܝܼܢܸܣ ܠܝܼܒܵܢܝܼܣ: ܢܝܼܣܵܢ ܘܐܝܼܵܪ ܘܲܚܙܝܼܪܵܢ: 1995: ܪܲܩܡܵܐ 11 : ܦ 45 ـ 48 ݂
[4] ܡܲܒܘܼܥܵܐ: ܪܲܒܵܢ ܩܲܫܝܼܫܵܐ: ܐܲܦܸܣܩܘܿܦܵܐ ܕܡܲܪܥܝܼܬܐ ܕܥܵܡܹܝܕܝܼܵܐ ܘܙܵܟ݂ܘܿ: ܡܼܢ ܡܲܘܕܥܵܢ̈ܘܵܬܐ ܕܦܝܼܫܠܗ݇ܘܿܢ ܟܢܝܼܫܹ̈ܐ ܒܝܲܕ ܝܲܗܠܵܐ ܕ(ܡܝܼܙܘܿܦܘܿܬܵܡܝܵܐ) ܒܝܘܿܡ 25 ܒܐܵܒ 2017 ݂
المطران ربان قاس للكلدان في العمادية.
تموز 2017 © باسكال ماغيسيان / ميزوبوتاميا
+ -
ܡܵܐ ܐܝܼܬ ܦܝܵܫܵܐ ܡܼܢ ܡܲܪܥܝܼܬܐ ܕܥܵܡܹܝܕܝܼܵܐ ܕܟܲܠܕܵܝܹ̈ܐ؟
ܡܼܢ ܒܲܪܵܐ: ܠܲܝܬ ܚܲܕ ܡܸܢܕܝܼ ܕܪܵܡܹܙ ܥܲܠ ܐܝܼܬܘܼܬܐ ܕܡܲܪܥܝܼܬܐ ݂ ܒܲܠܚܘܿܕ ܒܲܥܒ݂ܵܪܵܐ ܡܼܢ ܬܲܪܥܵܐ ܕܡܲܥܠܵܢܵܐ: ܐܝܼܬ ܚܕܵܐ ܕܵܪܬܐ ܓܵܘܵܝܬܐ ܙܥܘܿܪܬܐ ܡܲܝܕܥܵܐ ܠܚܲܕ ܒܸܢܝܵܢܵܐ ܫܒ݂ܝܼܩܵܐ ܘܲܬܪܝܼܟܵܐ ܕܲܡܛܲܫܹܐ ܠܬܲܚܬ ܫܲܘܝܘܼܬ݂ ܐܲܪܥܵܐ: ܚܕܵܐ ܥܹܕܬܐ ܙܥܘܿܪܬܐ ܡܵܪܲܬ ܚܕܵܐ ܩܘܼܒܬܐ ܡܲܢܕܘܼܪܵܝܬܐ ܫܡܝܼܛܬܐ ݂ ܐܝܼܬ ܓܵܘܵܗ̇ ܬܪܹܝܢ ܣܸܕܖܹ̈ܐ ܕܡܲܨܛܲܒ̇ܝܵܬܐ ܩܲܝܣܵܝܹ̈ܐ: ܫܒ݂ܘܿܩ ܡܼܢ ܚܲܕ ܡܲܕܒܚܵܐ ܩܲܠܝܼܠ ܪܵܡܘܼܬܐ ܒܲܣܦܵܩܹ̈ܐ ܠܝܼܬܘܿܖ̈ܓ̰ܵܝܹܐ: ܕܲܡܫܲܪܸܪ ܘܓܵܠܹܐ ܠܐܲܡܝܼܢܘܼܬ݂ ܚܲܝܹ̈ܐ ܬܲܘܕܝܼܬܵܢܵܝܹ̈ܐ ܘܢܲܩܝܼܦܘܼܬܲܝܗܝ ݂
ܪܵܒܵܐ ܐܸܣܛܘܼܟ݂ܣܹ̈ܐ ܡܫܘܼܬܸܦܠܗ݇ܘܿܢ ܠܲܡܛܵܝܵܐ ܠܗܵܕܹܐ ܐܲܝܟܲܢܵܝܘܼܬܐ ܣܪܝܼܬܐ ܠܝܵܪܬܘܼܬܐ ܘܲܠܟܢܘܼܫܝܵܐ: ܒܫܲܢ݇ܬܐ ܕ1961 ܦܝܼܫܠܹܗ ܓܢܝܼܒ݂ܵܐ ܒܹܝܬ ܐܲܖ݁ܟܹܐ ܘܡܘܼܩܕܵܐ: ܗ: ܕ: ܒܫܘܼܪܵܝܵܐ ܕܩܲܘܡܵܐ ܩܘܼܪܕܵܝܵܐ: ܘܲܒܫܲܢ݇ܬܐ ܕ1963 ܦܝܼܫܠܵܗ̇ ܡܚܝܼܬܐ ܒܨܵܖ̈ܘܿܚܹܐ ܐܵܦܸܣܩܘܿܦܝܼܝܘܿܢ ܒܝܲܕ ܚܲܝܠܵܘܵܬܐ ܕܫܘܼܠܛܵܢܵܐ ܥܝܼܪܵܩܵܝܵܐ ݂ ܡܕܝܼܢ݇ܬܐ ܫܒ݂ܝܼܩܬܐ ܝܗ݇ܘܵܐ ܘܲܬܪܝܼܟܬܐ ܡܢܵܬܵܐܝܼܬ ܒܥܸܕܵܢ (ܡܚܵܝܬܐ ܟܝܼܡܝܵܝܬܐ): ܕܲܢܦܸܠܠܵܗ̇ ܥܲܠ ܡܢܵܬܐ ܬܲܚܬܵܝܬܐ ܕܥܵܡܹܝܕܝܼܵܐ ܒܝܘܿܡ 25 ܒܐܵܒ 1988: “ܛܲܝܖܹ̈ܐ ܢܦܸܠܠܗ݇ܘܿܢ ܘܡܝܼܬ ܠܗ݇ܘܿܢ: ܛܲܖ̈ܦܹܐ ܕܐܝܼܠܵܢܹ̈ܐ ܢܦܸܠܠܗ݇ܘܿܢ ܘܐܝܼܠܵܢܹ̈ܐ ܡܝܼܬ ܠܗ݇ܘܿܢ ݂ ܠܡܸܬܚܵܐ ܕܲܬܠܵܬ ܫܸܢܹ̈ܐ ܠܵܐ ܩܝܼܡܠܵܢ ܚܙܵܝܵܐ ܛܲܝܖܹ̈ܐ” ݂ ܐܵܦܸܢ ܕܚܲܪܵܫܘܼܬܐ ܘܦܲܬܵܢܘܼܬܐ ܕܥܵܡܹܝܕܝܼܵܐ ܕܠܲܝܬ ܡܨܵܝܬܐ ܠܲܢܟܵܪܬܲܝܗܝ: ܡܛܘܼܠܸܩܠܵܗ̇ ܡܕܝܼܢ݇ܬܐ ܕܥܵܡܹܝܕܝܼܵܐ ܕܪܝܼܓ݂ܵܐܝܼܬ ܠܚܲܝܘܼܬܵܗ̇ ܡܲܪܕܘܼܬܵܢܵܝܬܐ ܘܬܲܘܕܝܼܬܵܢܵܝܬܐ ܘܲܟܢܘܼܫܝܵܝܬܐ ݂